projecte-aina/catalan_government_crawling huggingface dataset:
Els pneumàtics que queden inclosos en l'àmbit d'aplicació d'aquest RD són els pneumàtics posats en el mercat nacional de reposició, amb excepció dels pneumàtics de bicicleta i aquells el diàmetre exterior dels quals sigui superior a mil quatre-cents mil·límetres.
També estan exclosos els pneumàtics procedents de la descontaminació dels vehicles al final de la seva vida útil.
Pneumàtic de reposició: Els pneumàtics que els seus productors posen en el mercat per primera vegada per a reemplaçar als pneumàtics usats dels vehicles
Segons el RD 1619/2005 el taller és el generador de PFU i ha de fer-se càrrec d'aquells PFU que generi com a conseqüència de la prestació d'un servei dins del marc de les seves activitats.
El taller està obligat a lliurar-los al productor de pneumàtics.
D'acord amb el RD 1619/2005, els productors (que són els fabricants o importadors de pneumàtics) a través dels sistemes integrats de gestió (SIG) recolliran els PFU de tots els punts de generació de Catalunya que ho sol·licitin, sense comportar cap cost per aquests.
El Real Decret 1619/2005, de 30 de desembre, sobre la gestió de pneumàtics fora d'ús preveu la creació d'un sistema integrat de gestió (SIG), entitat sense ànim de lucre que estarà format pels productors dels pneumàtics.
Aquest SIG haurà de garantir la recollida i la correcta gestió d'aquests PFU.
A més haurà de ser autoritzat per les CCAA on desenvolupi la seva activitat.
Els productors que decideixen adherir-se a un SIG financen les operacions de gestió amb un import per unitat i tipus de pneumàtic venut per cadascun d'ells en el mercat de reposició, com contraprestació pels serveis que el SIG els dóna.
Posteriorment facturen als seus distribuïdors per cada pneumàtic el mateix import per unitat en concepte de cost de valorització.
Finalment, el distribuïdor o punt de venda factura el mateix import a l'usuari final per aquest concepte.
Per a saber quines entitats estan autoritzades a Catalunya cliqueu aquest enllaç
Consulta de tots els gestors autoritzats en servei per a la recuperació de pneumàtics (V52) a Catalunya
Els PFU a Catalunya recollits pels SIG es gestionen a través de:
Reutilització: mitjançant el seu recautxutat i/o la seva incorporació al mercat de pneumàtic de segona mà-ocasió (que inclou la seva exportació a altres països).
Valorització material: en forma de pols, granulat o chips per a aplicacions diverses (llosetes parcs infantils, sòls esportius (camps de futbol o atletisme), mescles asfàltiques, elements de mobiliari urbà, elements aïllants, rebliments lleugers o drenatges en obra pública, altres (ind. calçat, automòbil, etc.):
Valorització energètica: en forns de ciment com a combustible alternatiu (PCI entre 7644-8122 Kcal/Kg) o en incineradores amb recuperació de calor.
Es poden introduir sencers o trossejats (en peces grans).
Són plantes situades fora de Catalunya.
Altres: també s'estan fent aplicacions a França (i en estudi a Catalunya) en forns de fosa d'acer com aprofitament material (pel seu contingut en acer) i energètic (pel seu PCI).
En el següent enllaç a la pàgina web del Departament de Salut trobareu les claus per frenar la proliferació del mosquit tigre (Aedes albopictus).
Aquesta guia es va presentar el 29 de novembre de 2018 al Palau Robert de Barcelona.
Amb aquesta guia es vol fomentar la millora continuada en els Centres Autoritzats de Tractament de vehicles fora d'ús.
Creiem que l'èxit en la qualitat i la sostenibilitat en la gestió dels vehicles al final de la seva vida útil i dels seus residus passa per conscienciar tota la societat, i obtenir així una gestió de residus eficient i una reutilització i un reciclatge d'alta qualitat.
La guia és, doncs, una eina per fer més innovador el model vigent i per treballar per una economia circular i baixa en carboni.
el vehicle de motor concebut i fabricat principalment per al transport de persones i el seu equipatge que tingui, com a màxim, vuit places de seient a més de la del conductor (categoria M1); el vehicle de motor concebut i fabricat principalment per al transport de mercaderies la massa màxima del qual no sigui superior a 3,5 tones (categoria N1); i el vehicle amb tres rodes simètriques (categoria L5e) i amb un motor la cilindrada del qual sigui superior a 50 cm3 per als motors de combustió interna, o amb una velocitat màxima per construcció superior a 45 km/h, a exclusió dels ciclomotors.
Les esmentades categories M1, N1 i L5e es defineixen en el Reglament (UE) núm. 678/2011 de la Comissió, de 14 de juliol de 2011, que substitueix l'annex II i modifica els annexos IV, IX i XI de la Directiva 2007/46/CE del Parlament Europeu i del Consell, per la qual es crea un marc per a l'homologació dels vehicles de motor i dels remolcs, els sistemes, els components i les unitats tècniques independents destinats a aquests vehicles (Directiva marc).
Vehicles al final de la seva vida útil:
vehicle al final de la seva vida útil: qualsevol vehicle de l'apartat anterior al qual és aplicable la Llei 22/2011, de 28 de juliol.
El vehicle té la consideració de residu a partir del moment en què s'hagi lliurat en un CAT i s'hagi emès el certificat de destrucció.
Centres autoritzats per al tractament dels vehicles al final de la seva vida útil (CAT):
instal·lacions, públiques o privades, autoritzades per dur a terme les operacions de descontaminació i altres operacions de tractament dels vehicles al final de la seva vida útil.
Queden exclosos de l'àmbit d'aplicació d'aquest Reial decret els vehicles d'època, és a dir, els històrics o amb valor de col·lecció o destinats a museus, en funcionament o desmuntats per peces.
Capitol 16: RESIDUS NO ESPECIFICATS EN CAP ALTRE CAPÍTOL DE LA LLISTA
Subcapítol 16 01: Vehicles de diferents mitjans de transport (inc. les màquines no de carretera) al final de la seva vida útil i residus del desballes. de vehicles al final de la seva vida útil i del manten. de vehicles (excepte els dels capítols 13,14, 1606, 1608)
En aplicació de l'article 55 del Reial decret 110/2015 sobre residus d'aparells elèctrics i electrònics, el Ministeri per a la Transició Ecològica i Repte Demogràfic (MITECO) ha creat la Plataforma electrònica de gestió de RAEE.
La finalitat d'aquesta plataforma és recopilar les dades de recollida, transferència i tractament de RAEE de totes les comunitats autònomes.
En una primera fase, la plataforma serà habilitada pels gestors de residus que transfereixen o tracten RAEE i posteriorment s'habilitarà per a la distribució i les deixalleries.
A partir de l'entrada en vigor de l'ordre ministerial que desenvolupi la plataforma electrònica, els gestors de residus que rebin RAEE a les seves instal·lacions (tant si es tracta de gestors que tracten RAEE, com de gestors que els emmagatzemen i transfereixen a un altre gestor) hauran d'enregistrar en aquesta plataforma les entrades i sortides de RAEE de les seves instal·lacions, així com les dades relatives a les sortides de les fraccions provinents del tractament dels RAEE (metalls, plàstics, components etc.).
L'entrada de dades a la plataforma es pot fer de forma manual o bé mitjançant webservices.
Tot i que la publicació de l'ordre ministerial s'ha endarrerit, el desenvolupament de la plataforma ha continuat i es pot trobar la seva versió més actualitzada a l'entorn de pre-producció.
Des d'aquest entorn, gestors de residus, distribució i deixalleries, poden fer proves i traslladar els dubtes i suggeriments a l'adreça electrònica habilitada pel MITECO: [EMAIL]
Les dades introduïdes en aquest entorn no seran migrades a l'entorn de producció.
L'accés a la plataforma de preproducció es pot fer en aquest enllaç
Al llarg del mes de juliol de 2018 el MITECO ha realitzat presentacions sobre aquesta plataforma i ha habilitat una adreça electrònica per a la resolució de consultes: [EMAIL]
Jornada organitzada pel Ministeri MITECO - Juny 2018
Els objectius de recollida es calculen respecte a la mitjana en pes dels AEE introduïts al mercat en els 3 anys precedents.
Els objectius de recollida selectiva per a RAEE segons el RD 110/2015 són els indicats a la taula:
La preparació per la reutilització és una operació de valorització que consisteix en la comprovació, la neteja o la reparació del RAEE o components del RAEE, per poder reutilitzar-los com a AEE usat.
La preparació per la reutilització es prioritzarà davant els altres tractaments, en compliment de la jerarquia de residus.
S'ha de fer a les etapes més pròximes a la recollida i una vegada finalitza el procés de PxR del RAEE, que passa a ser un AEE usat o un component recuperat.
Només poden realitzar PxR els gestors de residus autoritzats en els centres de preparació per la reutilització, complint amb els requisits tècnics indicats a l'annex IX del Reial Decret 110/2015.
Els gestors i els productors hauran de complir amb els següents objectius de valorització, calculats respecte als RAEE entrats a la seva instal·lació per cada categoria.
Els objectius de valorització de RAEE segons RD 110/2015 són els indicats a la següent taula:
La recollida separada i el transport dels RAEE ha de garantir les condicions òptimes per la preparació per la reutilització, el reciclatge i l'adequat confinament de les substàncies perilloses.
Durant el transport i l'emmagatzematge de RAEE no es podran obrir ni desmuntar els residus, aquestes operacions es realitzaran als centres de PxR o a les instal·lacions de tractament de RAEE.
A l'annex VIII del Reial Decret 110/2015 es poden trobar les condicions d'emmagatzematge de RAEE.
Els RAEE es classifiquen en 7 fraccions de recollida i, si es possible, en els 15 grups de tractament.
A més, cal separar els RAEE aptes per a PxR.
Quan funcioni la plataforma electrònica, les fraccions de recollida 1, 2 i 4 s'identificaran amb una etiqueta a cada RAEE i les fraccions de recollida 3, 5 i 6 s'identificaran amb una etiqueta al contenidor de RAEE que els contingui, segons s'indica a la següent taula:
Etiquetes de lectura electrònica individual per cada RAEE:
Etiquetes de lectura electrònica als contenidors o sistemes d'agrupació que els continguin:
Si el destinatari del transport dels RAEE es un gestor d'emmagatzematge o una planta de tractament és d'aplicació el Reial Decret 180/2015 sobre de trasllats residus i cal transport autoritzat.
Si el transport és fins a la plataforma logística o deixalleria, no es considera trasllat de residus sinó que es considera dintre de l'àmbit de la "logística inversa" i només cal un justificant o albarà.
Els RAEE s'han d'emmagatzemar en 7 fraccions de recollida, separant els aptes per a la preparació per la reutilització (PxR) sempre que sigui possible.
La deixalleria pot fer preparació per la reutilització si aixi ho recull a llicènciasi així ho recull la seva llicència.
En el cas dels RAEE per fer PxR s'han de complir els requisits de l'annex IX del Reial Decret 110/2015i han d'indicar-ho a la seva llicència ambiental per adaptar-se a la normativa, així com estar inscrits al registre de gestors.
El 10 de juliol de 2012 es va signar un Conveni marc de col·laboració entre l'Agència de Residus de Catalunya i les entitats gestores dels sistemes integrats de gestió (SIG) de residus d'aparells elèctrics i electrònics (RAEE) pel període 2013-2017.
Els ens locals que vulguin beneficiar-se de les condicions establertes en aquest conveni (recollida i gestió dels RAEE per part dels SIG sense cap cost per l'Ens Local) i de les compensacions econòmiques previstes han de formalitzar la seva adhesió al conveni, seguint les indicacions del Procediment d'adhesió.
Els ens locals que ja estaven adherits a l'antic Conveni marc signat el 22 de desembre de 2006 també han de formalitzar la seva adhesió a aquest nou conveni marc.
Els gestors de RAEE autoritzats per l'antic RD han d'adequar la seva autorització al nou Reial Decret 110/2015, tant si tracten RAEE com si només emmagatzemen.
En la seva sol·licitud han d'especificar els grups de tractament pels que se sol·licita l'adequació, els procediments de tractament (G1-G7) i les operacions de valorització (R1201-R1213).
Per l'atorgament del permís dels gestors de RAEE cal una inspecció prèvia de la instal·lació per part de l'administració i pels gestors que tracten total o parcialment els RAEE també cal la realització d'un projecte de prova o assaig per comprovar que es poden assolir els objectius de reciclatge i valorització establerts.
El grup de treball de RAEE ha elaborat uns criteris mínims homogenis per al projecte de prova o assaig en aplicació de l'article 37.5 del RD 110/2015.
Aquests criteris es presenten en forma de check list tant per a cada grup de tractament com per a la inspecció prèvia de les instal·lacions.Tal i com s'estableix en aquests documents, adoptats i publicats pel Ministeri d'Agricultura, Alimentación y Medio Ambiente (MAGRAMA), les plantes que tracten RAEE han de realitzar la prova i assaig en presència de l'Administració o d'una Entitat Ambiental de Control (EAC).
Els documents elaborats són els següents:
Consulta al registre de persones gestores de residus de Catalunya
Gestors inscrits al registre de persones gestores de residus de Catalunya per a l'activitat de preparació per a la reutilització de RAEE.
Els gestors autoritzats han de prioritzar la preparació per la reutilització (PxR) davant de la resta de tractaments.
Els centres de preparació per la reutilització i les instal·lacions de tractament específic han de mantenir un arxiu cronològic i enviar una memòria resum anual amb informació sobre els RAEE a l'Agència de Residus, mitjançant l'annex RAEE de la Declaració anual de residus per a gestors (DARIG).
Els gestors no poden eliminar, premsar, fragmentar ni compactar cap RAEE que no hagi sigut sotmès al procediment de tractament específic corresponent, G1-G7.El MAGRAMA ha publicat una nota tècnica sobre els requisits tècnics que han de complir les instal·lacions de tractament en les diferents operacions de tractament descrites al Reial decret 110/2015.
A la taula següent es troben les operacions de tractament de RAEE per a cada fracció de recollida, descrites a l'annex VIII del Reial Decret 110/2015:
Entenem com a distribuïdor d' Aparells Elèctrics i Electrònics qualsevol persona física o jurídica de la cadena de subministrament que, independentment de la tècnica de venda utilitzada, comercialitzi un AEE.
Aquesta definició no impedeix que un distribuïdor potser al mateix temps productor.
Els distribuïdors han de difondre la informació relativa a la recollida correcta de RAEE en els seus establiments i en la recollida efectuada en les llars dels consumidors, tant en la venta a distància com presencial.
Aquesta informació també ha d'estar disponible a la seva pàgina web.
Aquests només poden comercialitzar AEE de productors que disposin del número de registre REI-RAEE.
El número d'identificació de REI-RAEE ha de figurar a totes les factures i documents comercials entre productors i distribuïdors.
Els distribuïdors hauran de recollir els RAEE i entregar-los a un gestor de RAEE autoritzat o a una deixalleria amb el finançament per part dels productors.
Els distribuïdors poden arribar a acords amb els productors d'AEE (SCRAP o SIRAP) per al finançament de les despeses associades a la recollida i gestió de RAEE.
Es considera plataforma logística, en l'àmbit de la distribució d'AEE, una instal·lació de recollida i emmagatzematge de RAEE.
Els distribuïdors que disposin d'una plataforma logística hauran de presentar una comunicació prèvia en la comunitat autònoma on estiguin ubicades.
El magatzem d'una botiga petita no es considera plataforma logística, i per tant està exempt de regim de comunicació.
Els distribuïdors es poden associar per gestionar un magatzem dels RAEE que recullen les seves botigues, aquest magatzem es considera una plataforma logística i per tant ha de presentar comunicació prèvia.
Però si un magatzem, gestionat per un tercer, emmagatzema RAEE procedents de la distribució i també rep RAEE d'altres orígens, es considera una instal·lació d'emmagatzematge de RAEE, i per tant està sotmesa al seu règim d'autorització.
Qualsevol persona física o jurídica que, introdueixi al mercat epanyol, fabriqui o importi AEE sota el seu propi nom o la seva pròpia marca, es dediqui professionalment a la introducció al mercat espanyol d'AEE procedents d'altres països o vengui AEE per mitjans de comunicació a distància a Espanya, i estigui establerta en un altre Estat membre o en un país tercer.
Els productors d'AEE s'han d'inscriure al Registre de Productors d'Aparells Elèctrics i Electrònics (REI-RAEE) del Ministeri d'Industria, Energia i Turisme, i han de fer una declaració trimestral dels aparells que posen al mercat.
Tanmateix, es suprimeix la declaració del productor d'AEE a les comunitats autònomes.
Els productors han d'incloure el número d'identificació de REI-RAEE a totes les factures i documents comercials entre productors i distribuïdors.
Els productors d'AEE han de dissenyar i produir els seus aparells de manera que es prolongui al màxim la vida útil i que es faciliti la reutilització, el desmuntatge i la reparació.
Els productors o associacions de productors d'AEE han d'elaborar plans de prevenció de RAEE triennals on s'incorporin les seves mesures de prevenció.
Els productors d'AEE han de proporcionar, de forma gratuïta, informació necessària per facilitar una correcta reutilització, reparació, preparació per la reutilització o gestió dels residus, als gestors de reciclatge i als centres de preparació per la reutilització.
La informació dels productors als gestors s'ha de proporcionar en les següents condicions:
La responsabilitat ampliada del productor estableix que el productor de l'AEE és el responsable dels costos derivats de la gestió dels residus que produeixen els seus aparells.
Per donar compliment a la RAP els productors d'AEE poden constituir sistemes individuals, SIRAP, o col·lectius de responsabilitat ampliada, amb els que poden establir xarxes de recollida dels RAEE.
Els sistemes col·lectius de responsabilitat ampliada del productor (SCRAP) són entitats sense ànim de lucre formades pels productors d'aparells elèctrics i electrònics que s'associen per donar compliment a la responsabilitat ampliada del productor de RAEE.
Els SCRAP han de ser autoritzats per la Comunitat Autònoma on tinguin la seva seu social i poden desenvolupar la seva activitat per tot el territori espanyol.
A Catalunya hi ha 9 SIG autoritzats per a la recollida de RAEE segons l'antic RD 208/2005 i que es troben en procés d'adaptació al règim del nou Reial Decret 110/2015.
Els productors d'AEE finançaran la recollida de RAEE:
Es consideren RAEE domèstics els RAEE procedents de llars particulars o de fonts comercials, industrials, institucionals i d'un altre tipus que, per la seva naturalesa i quantitat, siguin similars als procedents de llars particulars.
Per exclusió, els RAEE no domèstics tenen la consideració de RAEE professionals.
Sempre que sigui possible s'ha de prioritzar destinar a un segon ús els aparells usats, entregant-los a entitats socials que els hi puguin donar un segon ús, establiments dedicats al mercat de segona mà o altres vies de reutilització.
Si els aparells no es poden reutilitzar i s'han de gestionar com a residu (RAEE), es poden lliurar en els següents punts:
Recordeu que en cap cas es poden llençar els RAEE als contenidors del carrer, ni abandonar-los o deixar-los al costat dels contenidors, s'han de lliurar a un punt de recollida per tal que tinguin un tractament correcte.
La generació de RAEE té una tendència creixent degut als ràpids cicles d'innovació i substitució dels aparells elèctrics i electrònics (AEE).
S'han de recollir de forma separada i realitzar tractaments específics i adequats perquè estan compostos de materials molt diversos (plàstics, metalls, vidre, fluids,..) que moltes vegades contenen substàncies perilloses (cadmi, mercuri, plom,...) que poden acabar abocades al medi ambient o ser perjudicials per la salut.
Per això cal recollir-los de forma separada d'un altre tipus de residu i assegurar unes condicions segures a la recollida, trasllat, emmagatzematge i tractament per evitar que es puguin eliminar aquestes substàncies al medi.
Per altre banda, els RAEE també contenen materials escassos i valuosos que es poden recuperar per tal de millorar la eficiència en l'ús dels recursos i donar compliment a la jerarquia de residus.
La recollida selectiva dels RAEE permet una correcta gestió dels mateixos prioritzant i facilitant la reutilització, la reparació i la preparació per la reutilització.
El Reial Decret 110/2015 de RAEE es d'aplicació a tots aquells aparells que compleixen la definició de RAEE amb les següents excepcions:
En aplicació de l'article 55 del Reial decret 110/2015 sobre residus d'aparells elèctrics i electrònics, el Ministeri per a la Transició Ecològica (MITECO) ha creat la Plataforma electrònica de gestió de RAEE.
La finalitat d'aquesta plataforma és recopilar les dades de recollida, transferència i tractament de RAEE de totes les comunitats autònomes.
En una primera fase, la plataforma ha estat habilitada pels gestors de residus que transfereixen o tracten RAEE i posteriorment s'habilitarà per a la distribució i les deixalleries.
Aparells elèctrics i electrònics (AEE ): tots els aparells que per funcionar degudament necessiten corrent elèctric o camps electromagnètics, així com els aparells necessaris per generar, transmetre i mesurar aquests corrents i camps, destinats a utilitzar-se amb una tensió nominal no superior a 1.000 volts en corrent altern i 1.500 volts en corrent continu.
Residus d'aparells elèctrics i electrònics (RAEE): tots els aparells elèctrics i electrònics que passen a ser residus.
Aquesta definició comprèn tots els components, subconjunts i consumibles que formen part del producte en el moment en què es rebutja.
A partir del 15 d'agost de 2018, els cartutxos d'impressió que continguin parts elèctriques són considerats aparells elèctrics i electrònics (tal com recull la pregunta 3.8 del document de FAQ del MITECO) i els seus residus són RAEE i els hi és d'aplicació el RD 110/2015.
La propera modificació del RD 110/2015 o del document de preguntes més freqüents establirà els codis LER-RAEE corresponents.
En qualsevol cas, el tractament d'aquest residu s'ha de fer d'acord amb allò que estableix el capítol V del RD 110/2015.
Els RAEE s'han de recollir en 7 fraccions de recollida:
L'empresa que efectuï operacions de recollida i transport de residus sanitaris dels grups III i IV (excepte pels residus radioactius) ha de comunicar a l'Agència de Residus de Catalunya la seva activitat mitjançant al Model de comunicació prèvia de l'activitat de transport de residus.
L'espai de càrrega dels vehicles de transport ha de ser impermeable a l'aigua, delimitat per superfícies llises, s'ha de poder rentar i desinfectar fàcilment, i la seva estructura i tancament han d'impedir el vessament del seu contingut.
Els residus del grup I i II es consideren, fora del centre on es produeixen, residus municipals, i l'ajuntament o l'ens municipal corresponent serà qui assegurarà la correcta gestió extracentre d'aquests residus; exceptuant els cadàvers d'animals d'experimentació, la gestió dels quals sempre es fa amb la corresponent fitxa d'acceptació i full de seguiment, documents que es faciliten i validen a l'Agència de Residus de Catalunya.
Això implica la relació directa entre el centre productor, el transportista i l'empresa de tractament i, per tant, la responsabilitat subsidiària en la destinació i el tractament dels residus generats.
En el cas dels residus del grup III i IV, el centre generador dels residus i la instal·lació de tractament autoritzada per l'Agència de Residus de Catalunya han de signar la fitxa d'acceptació corresponent.
A més, el transport -que efectua un transportista autoritzat- s'ha de formalitzar mitjançant un full de seguiment.
Les instal·lacions de tractament també han de:
Decret 152/2017, de 17 d'octubre, sobre la classificació, la codificació i les vies de gestió dels residus a Catalunya.
Decret 27/1999, de 9 de febrer, de la gestió dels residus sanitaris.
Decret 93/1999. de 6 d'abril, sobre procediments de gestió de residus.